stanford-oval/wikipedia huggingface dataset:
Oliivipuukoalitio

Oliivipuukoalitio oli Italiassa eri muodoissa vuosina 1995–2007 toiminut keskustavasemmistolainen poliittinen liittouma. Sen pohjalta perustettiin syksyllä 2007 Partito Democratico.
Ensimmäinen Oliivipuukoalitio (ital. l’Ulivo – insieme per l’Italia) osallistui huhtikuun 1996 vaaleihin yhdessä Partito della Rifondazione Comunistan kanssa ja voitti ne. Romano Prodista tuli pääministeri. Prodin ensimmäinen hallitus kaatui lokakuussa 1998, kun kommunistit jättivät sen. Oliivipuu oli myös Massimo D’Aleman I ja II hallituksen sekä Giuliano Amaton II hallituksen ydin. Oliivipuu hävisi 2001 vaalit Silvio Berlusconin Casa delle Libertàlle. Koalitio hajosi pian puolueiden välisiin riitoihin Prodin jätettyä tehtävänsä.
Toinen Oliivipuukoalitio (ital. Uniti nell’Ulivo) osallistui kesän 2004 europarlamenttivaaleihin ja sai 31,1 % äänistä. Se oli tällä kertaa yhtenäisempi, ja siihen kuului vain kolme edellisen koalition kahdeksasta (Democratici di Sinistra, Democrazia è Libertà – La Margherita ja Socialisti Democratici Italiani) puolueesta sekä uusi pieni Movimento Repubblicani Europei.
Syyskuussa 2004 muodostettiin näiden neljän puolueen kesken Uniti nell’Ulivo tai FED. Se muodosti laajemman vaalikoalition L’Unione.
Peruspääoma

Peruspääoma on yhdistysten, säätiöiden, rahastojen ja säästöpankkien sekä kuntien, kuntayhtymien ja seurakuntien oman pääoman erä, joka vastaa osakeyhtiöiden osakepääomaa tai osuuskuntien osuuspääomaa. Peruspääoma tarkoittaa yhteisöön, säätiöön tai rahastoon tehtyä oman pääoman ehtoista (pysyvää) pääomasijoitusta. Peruspääoma käytetään tavallisesti pysyvien vastaavien (käyttöomaisuuden) hankintaan.
Kirjanpitoasetuksen tasekaavassa, joka on kaikille kirjanpitovelvollisille yhteinen, peruspääomaa ei ole mainittu erikseen. Oman pääoman ehtoisen pääomasijoituksen nimike on tasekaavassa: osake-, osuus- tai muu vastaava pääoma. Kirjanpitoasetus mahdollistaa peruspääomasta myös muun, kuin peruspääoma nimityksen käytön.
Yhdistyksen, säätiön ja rahaston peruspääoma

Yhdistyksen, säätiön ja rahaston peruspääoma muodostuu tavallisesti siten, että perustajat sijoittavat niihin tietyn alkupääoman.
Yhdistyksen, säätiön ja rahaston peruspääoma > Yhdistyksen peruspääoma

Yhdistyksillä ei tavallisesti ole varsinaista alkupääomaa. Omaa pääomaa niille kertyy toiminnan aikana ylijäämäisillä tilinpäätöksillä ja rahastopääomina. Yhdistys voidaan kuitenkin perustaa myös siten, että yhdistyksen perustajat sijoittavat yhdistykseen alkupääoman. Peruspääomasta ja sen käyttämisestä ja sijoittamisesta on otettava määräykset yhdistyksen sääntöihin.
Yhdistyksen, säätiön ja rahaston peruspääoma > Säätiön peruspääoma

Säätiölain mukaan perustettavalla säätiöllä tulee olla peruspääoma, joka on vähintään 50 000 euroa. Säätiön toiminta rahoitetaan pääomalla, toiminnan tuloilla ja muulla rahoituksella. Säätiön peruspääomasta voidaan käyttää myös nimeä säädepääoma.
Yhdistyksen, säätiön ja rahaston peruspääoma > Rahaston peruspääoma

Rahasto toimii säätiön tavoin, mutta sen sitoumuksista vastaa rahaston perustaja. Rahasto toteuttaa tehtäväänsä siihen sijoitetun peruspääoman turvin tai lahjoittaa rahastolle luovutettua varallisuutta ja sen tuottoa rahaston perustajan määrittelemään tarkoitukseen. Merkittävimpiä rahastoja Suomessa ovat Sitra (Suomen itsenäisyyden juhlarahasto), Suomen kulttuurirahasto ja Svenska kulturfonden. Rahaston taseessa sen pysyvä pääomasijoitus on peruspääomaa.
Säästöpankin peruspääoma

Säästöpankin perustamisesta ja sen peruspääomasta on säädetty säästöpankkilaissa. Lain mukaan peruspääoma on mainittava säästöpankin perustamiskirjassa samoin kuin aika, jonka kuluessa peruspääoma on maksettava. Säästöpankin säännöissä on mainittava peruspääoman suuruus tai, milloin peruspääomaa voidaan sääntöjä muuttamatta alentaa tai korottaa, sen vähimmäissuuruus ja enimmäissuuruus. Taseessa säästöpankin oman pääoman ehtoiset sijoitukset esitetään peruspääoman nimellä.
Säästöpankki voi toimia myös osakeyhtiömuodossa. Säästöpankkilakia sovelletaan osakeyhtiömuotoiseen säästöpankkiin soveltuvin osin. Osakeyhtiömuotoisen säästöpankin peruspääomasta käytetään nimitystä osakepääoma.
Kunnan ja kuntayhtymän sekä seurakunnan peruspääoma

Kunnan ja kuntayhtymän sekä seurakunnan kirjanpidossa otettiin käyttöön peruspääoman käsitteet mittaamaan näihin yhteisöihin sijoitettua oman pääoman ehtoista (pysyvää) pääomaa kuntien ja kuntayhtymien kirjanpidon uudistuksessa vuonna 1997 ja seurakuntien vastaavassa uudistuksessa vuonna 1999. Uudistus tarkoitti siirtymistä kameraalisesta talousarviokirjanpidosta kirjanpitolain mukaiseen liikekirjanpitoon.
Kameraalisessa kirjanpidossa ei ollut kokonaisvaltaista tasetta: siitä puuttui käyttöomaisuus, vaihto-omaisuus, oma pääoma ja pitkäaikainen vieras pääoma. Käyttöomaisuuden ja vaihto-omaisuuden hankinnat kirjattiin menoksi niitä taseeseen aktivoimatta ja lainanotto tuloksi. Tase muodostui yhtälöstä: Kassavarat + myynti- ja muut saamiset = Ostovelat (tilivelat) + muut lyhytaikaiset velat.
Kirjanpidon uudistuksessa kuntien, kuntayhtymien ja seurakuntien käyttöomaisuus ja vaihto-omaisuus inventoitiin ja tehtiin omaisuuden arvostus. Peruspääoman arvo laskettiin avaavaan taseeseen vähentämällä omaisuuden arvosta pitkäaikaiset velat.
Valtion virastojen ja laitosten oma pääoma

Valtion kirjanpito uudistettiin vuonna 1998. Talousarvion toteutumista seuraavan kameraalisen kirjanpidon rinnalle sovitettiin tuolloin kirjanpitolain mukaiset liikekirjanpidon periaatteet. Valtion virastojen ja laitosten käyttöomaisuus ja vaihto-omaisuus inventoitiin ja tehtiin omaisuuden arvostus. Peruspääoman arvo määriteltiin avaavaan taseeseen, kuten kunnissa, kuntayhtymissä ja seurakunnissa, vähentämällä omaisuuden arvosta pitkäaikaiset velat. Peruspääomasta käytetään valtion virastojen ja laitosten kirjanpidossa nimitystä oma pääoma. Valtion liikelaitosten kirjanpidossa on peruspääoma.
Olavi Kuorikoski

Olavi Kuorikoski ja Hannele Keinänen Pähkinänsärkijän päärooleissa vuonna 1947.
Olavi Kuorikoski (11. kesäkuuta 1918 – 25. joulukuuta 1992 Tukholma) oli suomalainen balettitanssija.
Kuorikoski toimi Suomen Kansallisoopperan tuotannoissa vuodesta 1937 vuoteen 1962, yhteensä yli 500 näytännössä. Hän suunnitteli tanssit elokuvaan Kulkurin masurkka (1958) ja esiintyi elokuvissa Rion yö (1951) ja Toivelauluja (1961).
Aiheesta muualla

Olavi Kuorikoski Tanssin Tiedotuskeskuksen tietokannassa
Olavi Kuorikoski Elonetissä.
Olavi Kuorikoski Internet Movie Databasessa. (englanniksi)
Polar Music Prize

Polar Music Prize eli Polar-palkinto on kansainvälinen musiikkipalkinto, joka annetaan yksittäisille henkilöille, ryhmille tai instituutioille kunnianosoituksena poikkeuksellisen suurista saavutuksista musiikin luomisen ja kehittämisen alalla. Palkinnon myöntää Ruotsin kuninkaallinen musiikkiakatemia. Palkinnon perusti vuonna 1989 Abban manageri Stig Anderson. Palkinto myönnettiin ensimmäisen kerran vuonna 1992.
Palkinnonjakotilaisuudet järjestetään Tukholmassa, ja palkinnon ojentaa palkituille Ruotsin kuningas Kaarle XVI Kustaa. Palkinnon suuruus on miljoona Ruotsin kruunua.
Aiheesta muualla

Polar Music Prize
Ove Hansen

| Ove Hansen> Tanskan kauppaministeri |
| --- | --- |
 Jens Otto Kragin II hallitus 1. lokakuuta 1967 – 2. helmikuuta 1968  
Edeltäjä:  Tyge Dahlgaard
Seuraaja:  Knud Thomsen
Tanskan Pohjoismaa-ministeri
 Jens Otto Kragin II hallitus 1. lokakuuta 1967 – 2. helmikuuta 1968  
Edeltäjä:  Tyge Dahlgaard
Seuraaja:  Poul Nyboe Andersen
Kansankäräjäedustaja
 1975–1977 1953–1973  
Euroopan parlamentin jäsen
 Tanska 1976–1977  
Henkilötiedot
Koko nimi:  Ove Henry Hansen
Syntynyt: 24. syyskuuta 1909 Slagelse, Tanska
Kuollut: 5. toukokuuta 1997 (87 vuotta)
Tiedot
Puolue:  Sosiaalidemokraatit
Ove Hansen (24. syyskuuta 1909 Slagelse – 5. toukokuuta 1997) oli tanskalainen sosiaalidemokraattinen poliitikko. Hän istui kansankäräjillä vuosina 1953–1973 ja 1975–1977 sekä toimi Tanskan kauppa- ja Pohjoismaa-ministerinä 1967–1968. Lisäksi hän oli Ballerupin pormestari 1952–1967 ja Euroopan parlamentin jäsen 1976–1977.
Aiheesta muualla

Ove Hansen Tanskan kansankäräjien verkkosivuilla (tanskaksi)
Oh Mercy

| Oh Mercy Bob Dylan |
| --- | --- | --- |

Studioalbumin tiedot
 Äänitetty : Kevät 1989
 Julkaistu: 18. syyskuuta, 1989
 Tuottaja(t): Daniel Lanois
 Tyylilaji: Rock
 Kesto: 38.46
 Levy-yhtiö: Columbia Records
Bob Dylanin muut julkaisut
| Dylan & The Dead 1989 | Oh Mercy 1989 | Under the Red Sky 1990 |
Oh Mercy on laulaja-lauluntekijä Bob Dylanin 26. studioalbumi, jonka julkaisi Columbia Records vuonna 1989.
Albumin tuotti Daniel Lanois ja kriitikot ylistivät sitä riemuvoitoksi Dylanille, sarjan vaisumpia arvosteluja saaneita levyjä jälkeen. Oh Mercy saavutti Dylanin parhaan listasijoituksen vuosiin: se ylsi Billboard-listan sijalle 30 Yhdysvalloissa ja sijalle 6 Yhdistyneessä kuningaskunnassa.
Kappaleet

Kaikki kappaleet säveltänyt ja sanoittanut Bob Dylan.
"Political World" – 3:43
"Where Teardrops Fall" – 2:30
"Everything Is Broken" – 3:12
"Ring Them Bells" – 3:00
"Man in the Long Black Coat" – 4:30
"Most of the Time" – 5:02
"What Good Am I?" – 4:45
"Disease of Conceit" – 3:41
"What Was It You Wanted" – 5:02
"Shooting Star" – 3:12
Muusikot

Bob Dylan – laulu, kitara, piano, huuliharppu, 12-kielinen kitara, urut
Daniel Lanois – dobro, steel-kitara, kitara, omnichord (kappaleissa 1, 2, 3, 4, 5, 6, 7, 9, 10)
Mason Ruffner – kitara (kappaleissa 1, 8, 9)
Brian Stoltz – kitara (kappaleissa 1, 3, 8, 10)
Tony Hall – basso (kappaleissa 1, 3, 6, 8, 10)
Cyril Neville – perkussiot (kappaleissa 1, 6, 9)
Willie Green – rummut (kappaleissa 1, 3, 6, 8, 9, 10)
Paul Synegal – kitara (kappaleesa 2)
Larry Jolivet – basso (kappaleessa 2)
Alton Rubin, Jr. – pyykkilauta (kappaleessa 2)
John Hart – saksofoni (kappaleessa 2)
Rockin’ Dopsie – haitari (kappaleessa 2)
Malcolm Burn – tamburiini, koskettimet, basso (kappaleissa 3, 4, 5, 6, 7, 9)
Daryl Johnson – perkussiot (kappaleessa 3)
Outolintu (albumi)

| Outolintu Marko Haavisto & Poutahaukat |
| --- | --- | --- |

Studioalbumin tiedot
 Julkaistu: 24. huhtikuuta 2015
 Kesto: 32.34
 Levy-yhtiö: Turenki Records
Listasijoitukset
  48.
Marko Haaviston muut julkaisut
| Luojalle rengiksi 2013 | Outolintu 2015 | Sysmäläinen 2018 |
Outolintu on Marko Haavisto & Poutahaukat -yhtyeen studioalbumi. Se julkaistiin 24. huhtikuuta 2015.
Kappaleet

Tosi rakkaus (ei hiivu pois) – 3.05
Outolintu – 2.46
Syleistä syvin – 2.46
En halua nukkua elämäni ohi – 2.47
Liftarityttö – 3.01
Tuollaisiin silmiin – 3.07
Ehkä onnellisin – 2.54
Keltavuokkojen aikaan – 2.39
Juhannusyö – 2.57
Hengissä taas – 2.53
Missä Liisi luuraat – 3.34
Outolintu (Kari Kuuvan albumi)

| Outolintu Kari Kuuva |
| --- | --- | --- |

Studioalbumin tiedot
 Äänitetty : 1989
 Julkaistu: 1989
 Tuottaja(t): Antero Jakoila
 Tyylilaji: iskelmä
 Kesto: 43.24
 Levy-yhtiö: Bang Trax
Kari Kuuvan muut julkaisut
| Yksinäisten pysäkki 1986 | Outolintu 1989 | Ajopäiväkirja 1991 |
Outolintu on suomalaisen laulajan Kari Kuuvan studioalbumi. Se julkaistiin 1989.
Kappaleet

"Herkkä juttu" – 3:15
"Rupsahda rauhassa, rakkaani mun" – 3:54
"Nyt hän on tähti" – 4:16
"Digitaalimies" – 2:30
"Kaikki ohi mennyt on" – 3:36
"Radanvarren talo" – 4:04
"Tuhannet kitarat – miljoonat viulut" – 3:42
"Sydänverilaulut" – 3:19
"Outolintu" – 3:04
"Pisara vierasta verta" – 3:18
"Pääteasema" – 4:20
"Rakkaus on hiljainen" – 4:07
Ove Hygum

| Ove Hygum> Tanskan työministeri |
| --- | --- |
 Poul Nyrup Rasmussenin IV hallitus 23. maaliskuuta 1998 – 27. marraskuuta 2001  
Edeltäjä:  Jytte Andersen
Seuraaja:  Claus Hjort Frederiksen
Henkilötiedot
Syntynyt: 17. syyskuuta 1956 (ikä 68) Kolding, Tanska
Tiedot
Puolue:  Sosiaalidemokraatit
Ove Hygum (s. 17. syyskuuta 1956 Kolding) on tanskalainen sosiaalidemokraattinen poliitikko ja ammattiyhdistysjohtaja. Hän toimi Tanskan työministerinä vuosina 1998–2001.
Aiheesta muualla

Ove Hygum Tanskan kansankäräjien verkkosivuilla (tanskaksi)
Osmo Ahtokari

Osmo Aatos Aleksander Ahtokari (kirjailijanimi Ahti Karikko; 8. tammikuuta 1926 Reposaari – 26. syyskuuta 2010 Helsinki) oli suomalainen rikostarkastaja ja nuortenkirjailija.
Ahtokari kirjoitti ylioppilaaksi Hyvinkään yhteiskoulusta vuonna 1944 ja valmistui lainopin kandidaatiksi Helsingin yliopistosta vuonna 1951. Hän osallistui jatkosotaan vuonna 1944 torpedoveneen miehistössä. Poliisinuransa Ahtokari aloitti vuonna 1947 Helsingin poliisilaitoksen liikennetoimiston kanslistina. Hän yleni 1949 nuoremmaksi konstaapeliksi, 1951 nuoremmaksi ja 1952 vanhemmaksi komisarioksi. Ahtokari oli vuosina 1958–1960 Keskusrikospoliisin tutkintatoimiston toimistopäällikkönä, kunnes hänet nimitettiin vuonna 1960 Suomen poliisin ensimmäiseksi rikostarkastajaksi. Hän erikoistui talousrikosten tutkintaan, mutta oli lakiasiantuntijana mukana myös muun muassa Bodominjärven murhien, Typpi Oy:n räjähdysturman ja Zavidovo-vuodon rikostutkinnassa. Hän jäi eläkkeelle vuonna 1989.
Ahtokari julkaisi salanimellä Ahti Karikko nuorten tieteiskirjat Kadonnut sukellusvene (Valistus 1956) ja Tehtävä Etelämantereella (Otava 1960).
Paolo Palmacci

| Mitalit> Maa:  Italia.Miesten beachfutis.MM-kilpailut  | Mitalit> Maa:  Italia.Miesten beachfutis.MM-kilpailut  | Mitalit> Maa:  Italia.Miesten beachfutis.MM-kilpailut  | Maa:  Italia> Miesten beachfutis. |
| --- | --- | --- | --- |
|  Hopeaa | Marseille 2008 |  |  |
| Euroopan kisat  | Euroopan kisat  | Euroopan kisat  |  |
|  Hopeaa | Baku 2015 |  |  |
Paolo Palmacci (s. 17. toukokuuta 1984 Latina) on italialainen beachfutispelaaja. Hän edustaa Terracina Beach Socceria ja Italian beachfutismaajoukkuetta. 168 senttimetriä pitkä ja 67 kilogrammaa painava oikeajalkainen Palmacci on pelipaikaltaan hyökkääjä.
Palmacci on edustanut Italiaa kuusissa MM-kilpailuissa, parhaana saavutuksenaan hopea vuodelta 2008. Euro Beach Soccer Leaguen Palmacci voitti vuonna 2005 ja vuonna 2009 hän oli tuon kilpailun paras maalintekijä yhdessä Madjerin kanssa. Vuonna 2015 Palmacci voitti Italian kanssa hopeaa vuoden 2015 Euroopan kisoista Bakusta.
Palmacci on edustanut vuodesta 2013 lähtien Terracina Beach Socceria, jonka kanssa hän on voittanut kahdesti Italian liigan. Palmacci on käynyt lainalla myös brasilialaisessa Flamengossa ja italialaisessa Milano BS:ssä.
Orange Mali

Orangen logo.
Orange Mali on vuonna 2003 perustettu malilainen tietoliikenneyhtiö. Se on ranskalaisen Orangen hallitseman senegalilaisen Sonatelin tytäryhtiö. Vuoteen 2006 saakka yhtiön nimi oli Ikatel.
Orange Mali tarjoaa matkapuhelin-, Internet- ja mobiilimaksupalveluita. Vuoden 2016 lopussa sen verkko kattoi noin 95 % maan väestöstä ja 46 % pinta-alasta. Yhtiöllä oli 11,3 miljoonaa asiakasta, joista yli 99 prosentilla on prepaid-liittymä. Vuonna 2010 alkaneella Orange Money -maksupalvelulla oli 3,5 miljoonaa ja Internet-laajakaistapalvelulla lähes 191 000 asiakasta.
Yhtiön osuus Malin mobiilimarkkinoista oli 64,8 % vuonna 2016. Sen kilpailijoita ovat Maroc Télécom -ryhmään kuuluva Sotelma/Malitel ja Planor-Monaco Télécom International -konsernin Alpha Télécommunication Mali. Orange on ainoa operaattori Malissa, jolla on 4G-verkko.
Aiheesta muualla

Orange Malin sivusto (ranskaksi)
Polar Sisters

Polar Sisters  oli suomalainen lauluyhtye joka julkaisi yhden pitkäsoiton Polarvox-levymerkille.
Diskografia

Vähän hakkaillen (1975) Polarvox
Kokoonpano

Pipu Lindell
Liisa Eskola
Mervi Karell
Aiheesta muualla

äänitearkiston tietokanta vuosilta 1901–1999
Orange Juice

| Orange Juice> Tiedot |
| --- | --- |
Toiminnassa:  1976–1985
Tyylilaji:  New wave, Post-punk
Kotipaikka:  Glasgow, Skotlanti
Laulukieli:  englanti
Jäsenet:  Edwyn Collins   James Kirk   David McClymont    Steven Daly   Malcolm Ross   Zeke Manyika  
Levy-yhtiö:  Polydor Records  
Infobox OKNimi-testi OK: 
Orange Juice oli skotlantilainen post-punk -yhtye, jonka alkuperäiseen kokoonpanoon kuului laulaja Edwyn Collins, rumpali Steven Daly, kitaristi James Kirk ja basisti David McClymont. Malcolm Ross ja Zeke Manyika liittyi myöhemmin yhtyeeseen James Kirkin ja Steven Dalyn erottua yhtyeestä vuonna 1981. Yhtye tunnetaan parhaiten optimisista sanoituksistaan sekä post-punkkia, diskoa ja funkkia keskenään yhdistelevästä musiikista.
Yhtye perustettiin Glasgowissa vuonna 1976 nimellä The Nu-Sonics. Yhtyeen nimi vaihdettiin nykyiseen vuonna 1979 samoihin aikoihin kun yhtye liittyi Alan Hornen indie-levy-yhtiö Postcard Recordsiin, jonka kautta yhtye julkaisi ensimmäisiä singlejä vuosien 1980-1981 aikana. Pian sen jälkeen yhtye solmi levytyssopimuksen Polydor Recordsin kanssa, jonka kautta yhtye julkaisi neljä studioalbumia vuosina 1982-1984. Yhtye erosi tammikuussa 1985 rauhallisin merkein yhtyeen ja Polydorin välisten erimielisyyksien vuoksi. Yhtyeen hajottua Edwyn Collins aloitti soolouran vuonna 1986.
Yhtyeen toisella albumilla ilmestynyt nimikkosingle Rip it Up on yhtyeen tunnetuin ja ainoa kappale, joka saavutti suuremman yleisön huomion. Se oli Ison-Britannian singlelistan kahdeksannella sijalla helmikuussa 1983.
Diskografia > Studioalbumit

You Can't Hide Your Love Forever (1982)
Rip It Up (1982)
The Orange Juice (1984)
Texas Fever (1984)
Paolo Nutini

Paolo Nutini esiintymässä heinäkuussa 2006.
Paolo Giovanni Nutini (s. 9. tammikuuta 1987) on Skotlannin Paisleysta kotoisin oleva laulaja-lauluntekijä. Italialaisesta nimestä huolimatta Nutinin suku on asunut jo neljän sukupolven ajan Skotlannissa. Paolon äidin suku on skotlantilainen, isän juuret ovat puolestaan Italian Toscanassa. Nutinin musiikki on sekoitus soulia, poppia ja rockia. Musiikillisena innoittajana Nutinilla on toiminut hänen isoisänsä, joka perehdytti Nutinin muun muassa skotlantilaiseen folkmusiikkiin.[lähde? ]
Varsinaisen musiikkiuransa Nutini aloitti 16-vuotiaana lähtiessään ystävänsä yhtyeen kanssa kiertueelle toimien keikoilla vierailijana. Tämän jälkeen Nutini lopetti koulun Glasgow’ssa ja muutti Lontooseen, jossa hän esiintyi klubeilla. Levytyssopimuksen Nutini teki Atlantic Recordsin kanssa toukokuussa 2005.
Nutinin ensimmäinen levy These Streets julkaistiin heinäkuussa 2006. Levy nousi Britannian albumilistalla parhaimmillaan kolmanneksi, ja levyn toinen single ”Last Request” singlelistan viidenneksi. Lisäksi These Streets -albumin kahta muuta singleä, ”Rewind” ja ”Jenny, Don’t Be Hasty”, on käytetty musiikkina CSI-televisiosarjan jaksoissa.
Nutinin toinen levy Sunny Side Up julkaistiin kesäkuussa 2009, ja se nousi suoraan listaykköseksi. Albumin ensimmäinen single ”Candy” julkaistiin 25. toukokuuta. ”Coming Up Easy” julkaistiin elokuussa albumin toisena singlenä. Uuden albumin myötä Nutini pääsi esiintymään keskusteluohjelmiin, kuten Later... with Jools Holland, Friday Night with Jonathan Ross, Tonight Show with Conan O’Brien ja The Ellen DeGeneres Show.[lähde? ]
Philippe Anziani

| 0 | 1 | 2 |
| --- | --- | --- |

Henkilötiedot
Koko nimi: Philippe Anziani
Syntymäaika: 21. syyskuuta 1961 (ikä 63)
Syntymäpaikka: Bône, Ranskan Algeria
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1978–1984 1984–1986 1986–1988 1988–1989 1989–1993 1993–1994 1994–1996 |  FC Sochaux  AS Monaco  FC Nantes  Matra Racing  Sporting Toulon Var  FC Martigues  Gazélec Ajaccio | 180 (48) 78 (18) 77 (21) 36 (10) 139 (13) 33 (2) 48 (5) |
Maajoukkue
| 1981–1987 |  Ranskan maajoukkue | 5 (1) |
Valmennusura
1997–1998 1998–1999 2000–2002 2006–2009 2009 2010–2011 2011:  FC Sochaux (apuv.)  FC Sochaux  FC Sochaux U15/16  SC Bastia (apuv.)  SC Bastia  FC Nantes (apuv.)  FC Nantes
 Seurajoukkueuran tilastot kattavat vain kansalliset sarjat.
Philippe Anziani (s. 21. syyskuuta 1961) on ranskalainen jalkapallovalmentaja ja entinen hyökkääjä. Tammikuusta 2014 lähtien hän on toiminut marokkolaisseura FUS de Rabatin tekninen johtaja.
Ura pelaajana

Anziani aloitti ammattilaisuransa FC Sochaux'ssa 1978 ja pelasi seurassa uransa menestyksekkäimmät vuodet. Hän nousi jo nuorena hyökkääjänä Sochaux'n avauskokoonpanoon debytoitutaan pääsarjatasolla helmikuussa 1979. Hän oli mukana Sochaux'n joukkueessa, joka voitti liigassa hopeaa 1979–1980 ja eteni UEFA Cupin välieriin seuraavalla kaudella. Sochaux-vuosinaan Anziani pääsi myös Ranskan maajoukkueeseen, jossa pelasi kuitenkin vain viisi maaottelua vuosina 1981–1987.
Kauden 1983–1984 jälkeen Anziani siirtyi AS Monacoon, jossa voitti Coupe de Francen mestaruuden. Hän pelasi Monacossa kaksi kautta, kunnes siirtyi kahdeksi kaudeksi FC Nantes Atlantiquen riveihin. Nantesista Anziani lähti 1988 ja pelasi yhden kauden Matrassa, kunnes siirtyi Sporting Toulon Variin. Anziani edusti Toulonia sen pääsarjataipaleen viimeiset vuodet, ja kun seura keväällä 1993 putosi lähti myös Anziani. Hän pelasi kauden 1993–1994 yllättäen liigaan nousseessa FC Martigues'ssa, mutta maaleja ei enää syntynyt toivotulla tavalla. Uransa kaksi viimeistä kautta hän edusti Gazélec Ajaccioa.
Ura pelaajana > Meriitit pelaajana

Coupe de France: 1985
Ura valmentajana

Valmennusuransa Anziani aloitti pelaajauransa tapaan FC Sochaux'ssa. Kesällä 1997 hän liittyi seuran organisaatioon apulaisvalmentajaksi ja toimi tässä tehtävässä lokakuuhun 1998, kunnes nousi päävalmentajaksi potkut saaneen Faruk Hadžibegićin paikalle. Anziani ei onnistunut pelastamaan seuraa putoamiselta pääsarjasta, mutta sai kuitenkin jatkaa tehtävässään. Lopulta huono kauden alku koitui kohtaloksi ja Anziani sai potkut syyskuussa 1999.
Anziani jatkoi valmennusuraansa Sochaux'n organisaatiossa nuorten valmentajana, mutta suuremmat tehtävät näyttivät karkaavan Anzianin ulottumattomiin. Kesällä 2006 hän liittyi SC Bastian organisaatioon Bernard Casonin apuvalmentajaksi. Edustusmiehistön lisäksi Anziani toimi valmentajana myös Bastian valmennuskeskuksessa. Casonin jätettyä seuran kesällä 2009 nousi Anziani lähes kymmenen vuoden tauon jälkeen edustusjoukkueen päävalmentajaksi.  Pesti päättyi kuitenkin jo alkuunsa, kun hän sai potkut kehnojen tulosten vuoksi marraskuussa 2009.
Kesällä 2010 Anziani jatkoi uraansa FC Nantes Atlantiquessa apulaisvalmentajana. Baptiste Gentilin saatua potkut maaliskuussa 2011 nimitettiin Anziani seuran uudeksi päävalmentajaksi.  Anzianin johdolla Nantes sijoittui lopulta Ligue 2:ssa sijalle 13.Kauden viimeisen 3–2 tappioon Le Mansille päättyneen ottelun jälkeen Anziani ilmoitti jättävänsä Nantes'n valmentajan tehtävät.
Tammikuussa 2014 Anzianista tuli marokkolaisseura FUS de Rabatin tekninen johtaja.
Aiheesta muualla

The profile for Philippe Anziani
| 0 | 1 | 2 |
| --- | --- | --- |
| Edeltäjä: Faruk Hadžibegić | FC Sochaux'n päävalmentaja 10/1998–9/1999 | Seuraaja: Jean Fernandez |
| 0 | 1 | 2 |
| --- | --- | --- |
| Edeltäjä: Bernard Casoni | SC Bastian päävalmentaja 7–11/2009 | Seuraaja: Faruk Hadžibegić |
| 0 | 1 | 2 |
| --- | --- | --- |
| Edeltäjä: Baptiste Gentili | FC Nantes'n päävalmentaja 3–5/2011 | Seuraaja: Landry Chauvin |
Polyneuropatia

Polyneuropatia merkitsee ääreishermoston sairautta, jossa sen toiminta heikkenee ulkoisen tai perinnöllisen syyn tai perussairauden vuoksi.  Häiriö voi olla paikallinen tai laajempi. Polyneuropatioita voidaan syntymekanismin perusteella luokitella eri tavoin esimerkiksi tulehduksesta tai myrkkyaltistuksesta johtuvaksi. Länsimaissa yleisin aiheuttaja on diabetes mellitus, mutta eri syntymekanismeja on kuvattu toistasataa kappaletta. Oireita ovat muun muassa  lihasheikkous, tuntopuutokset, kivut sekä autonomisen hermoston toiminnan häiriöt. Hoito on useimmiten oireenmukaista, mutta geeniterapia saattaa tulevaisuudessa olla varteenotettava hoitomuoto niihin polyneuropatioihin, joilla on hallittavissa oleva geneettinen tausta. Eräät polyneuropatiat tunnetaan myös erillisillä tautinimikkeillä, esimerkiksi Charcot-Marie-Tooth-oireyhtymä ja CANVAS.